Diari Oficial de la Generalitat Valenciana


Sumari del DOGV 3977, del 10-04-2001 (2001/3072)

ORDRE de 14 de febrer de 2001, de la Conselleria de Cultura i Educació, per la qual s'aproven les bases i es convoquen els premis als llibres millor editats a la Comunitat Valenciana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3072


Data del document
:   14-02-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * indústria del llibre
    * editorial
    * premi cultural
    * distinció honorífica

ORDRE de 14 de febrer de 2001, de la Conselleria de Cultura i Educació, per la qual s'aproven les bases i es convoquen els premis als llibres millor editats a la Comunitat Valenciana. [2001/3072]
  
La Generalitat Valenciana, segons establix l'article 31.4 de l'Estatut d'Autonomia de la Comunitat Valenciana, té competència exclusiva en matèria de cultura. Basant-se en això, resulta oportú incentivar la producció de les empreses editorials valencianes, en qualsevol de les dos llengües oficials de la Comunitat Valenciana, amb iniciatives que milloren el llibre valencià, tant en la seua dimensió ideològica com tècnica i artística.
  
En conseqüència, fent ús de les atribucions que em conferix l'article 35 de la Llei de la Generalitat Valenciana 5/83, de 30 de desembre, de Govern Valencià,
  
ORDENE
  
Primer
  
Es convoca la concessió dels premis als llibres millors editats a la Comunitat Valenciana per a l'any 2001 i s'aproven les bases per què es regix esta ordre i el model d'instància, que s'inclouen, respectivament, com a annexos I i II en esta ordre.
  
Segon
  
Les ajudes aniran a càrrec de l'aplicació 23.88.296.73.798.37, dins de la línia de subvenció T3188000, denominada premi als llibres millor editats de la Comunitat Valenciana, del Pressupost de la Generalitat Valenciana per a l'any 2001.
  
L'import global màxim de les ajudes serà de quatre milions (4.000.000) de pessetes (24.040,48 euros).
  
DISPOSICIONS FINALS
  
Primera
  
Es delega en el director general del Llibre, Arxius i Biblioteques la facultat de resoldre la concessió d'estos premis i se l'autoritza perquè, en l'àmbit de les seues competències, adopte les mesures necessàries per al desenrotllament i l'execució de la present ordre.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé plantejar directament recurs contenciós administratitu, en els terminis i davant el òrgans que s'indiquen a continuació:
  
a) El recurs de reposició s'interposarà davant el conseller de Cultura i Educació, en el termini d'un mes comptador des de l'endemà de la publicació.
  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 14 de febrer de 2001
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Bases per a la concessió dels premis als llibres millor editats a la Comunitat Valenciana per a 2001.
  
Primera. Requisits per a la concessió dels premis
  
a) Es concedirà un premi a cadascuna de les següents modalitats d'edició:
  
Premi al llibre en valencià millor il·lustrat
  
Premi al llibre en castellà millor il·lustrat
  
Premi al llibre en valencià millor editat
  
Premi al llibre en castellà millor editat
  
Premi al llibre de text en valencià millor editat
  
Premi al llibre de text en castellà millor editat
  
Premi a la contribució a la normalització lingüística del valencià
  
Premi al millor llibre valencià de 2000
  
b) Podran optar a estos premis, amb una o diverses obres en cadascuna de les seues modalitats, totes les empreses editorials que tinguen seu social a la Comunitat Valenciana i una producció comercialitzada a través de llibreries. Els llibres presentats hauran d'estar editats entre el dia 1 de gener i el 31 de desembre de 2000.
  
c) Les editorials que opten a estos premis hauran de tindre una activitat ininterrompuda mínima de dos anys. La comisió avaluadora dels premis podrà establir excepcions amb editorials que no complisquen este requisit, o siguen de nova creació, si les obres presentades tenen un especial interés cultural o innovador.
  
d) Queden excloses les reedicions. Solament podran considerar-se si aporten qualsevol variació o millora, en relació a la edició anterior o anteriors, que meresca tindre's en compte.
  
e) La dotació i beneficiaris dels premis és com s'indica a continuació:
  
Llibre en valencià millor il·lustrat.
  
Dotació: cinc-centes mil (500.000) pessetes.
  
Beneficiaris: Editor i il·lustrador. L'import del premi, el rebran al 50%.
  
Llibre en castellà millor il·lustrat.
  
Dotació: cinc-centes mil (500.000) pessetes.
  
Beneficiaris: Editor i il·lustrador. L'import del premi, el rebran al 50%.
  
Llibre en valencià millor editat.
  
Dotació: cinc-centes mil (500.000) pessetes.
  
Beneficiari: Editor.
  
Llibre en castellà millor editat.
  
Dotació: cinc-centes mil (500.000) pessetes.
  
Beneficiari: Editor.
  
Llibre de text en valencià millor editat.
  
Dotació: cinc-centes mil (500.000) pessetes.
  
Beneficiari: Editor.
  
Llibre de text en castellà millor editat.
  
Dotació: cinc-centes mil (500.000) pessetes.
  
Beneficiari: Editor.
  
Premi a la contribució a la normalització lingüística del valencià.
  
Dotació: dos-centes mil (200.000) pessetes.
  
Beneficiari: Autor del llibre.
  
Millor llibre valencià de 2000.
  
Dotació: huit-centes mil (800.000) pessetes.
  
Beneficiari: Editor.
  
Segona. Supòsits exclosos
  
a) Els llibres d'editorials privades que estiguen realitzats en coedició amb alguna institució o organisme públic o privat.
  
b) Els llibres publicats per associacions, fundacions i altres institucions públiques o privades sense finalitat de lucre, encara que figuren inscrites en el Registre d'Empreses Editorials. Igualment, els llibres editats pels autors i els que no siguen vendibles.
  
c) Les obres que, editades per clubs del llibre i empreses similars, solament són assequibles als seus socis o adherits, i els editats expressament per a la venda a terminis.
  
Tercera. Sol·licituds
  
a) El termini de presentació de sol·licituds serà de trenta dies hàbils comptadors des de l'endemà de la publicació de la present ordre en el Diari Oficial de la Generalitat Valenciana. Els terminis que acaben en dissabte i els dies 24 i 31 de desembre o qualsevol altre que es declare reglamentàriament inhàbil, s'entendran prorrogats fins al primer dia hàbil següent.
  
b) Podran presentar sol·licituds les empreses mercantils del sector editorial, ja siguen persones jurídiques o físiques legalment constituïdes. La sol·licitud haurà de formalitzar-se segons el model inclòs en l'Annex II de la present ordre, i ha d'anar acompanyada de la documentació següent:
  
1. Si qui sol·licita l'ajuda és una persona física, fotocòpia compulsada del document nacional d'identitat.
  
Si el sol·licitant és persona jurídica, fotocòpia compulsada del document públic que acredite la seua constitució, així com la documentació que acredite la representació que ostenta la persona que firma la sol·licitud i la fotocòpia compulsada del seu document nacional d'identitat.
  
2. Fotocòpia compulsada del CIF o del NIF, segons siga el sol·licitant persona jurídica o física.
  
3. Acreditació que l'editorial compta amb els corresponents drets sobre les obres presentades (contractes, autoritzacions, etc.).
  
4. Tres exemplars de cada obra presentada.
  
5. En el cas d'una reedició que presente millores o modificacions, un exemplar de la primera edició.
  
6. Una breu memòria de l'argument o temàtica de l'obra o obres presentades. En el cas dels llibres que opten a la millor il·lustració o contribució a la normalització lingüística del valencià, un breu currículum de l'il·lustrador/s i de l'autors/s.
  
7. Acreditar, en el moment de sol·licitar l'ajuda, que l'editorial es troba al corrent de les seues obligacions tributàries ?tant en allò que es referix a les tributacions estatals com a les autonòmiques-, inclòs l'Impost d'Activitats Econòmiques, i davant la Seguretat Social, referida als dotze mesos anteriors a la sol·licitud de la subvenció, en els termes previstos en l'Ordre de la Conselleria d'Economia i Hisenda de 30 de maig de 1996 (DOGV 21 de juny de 1996).
  
En el cas dels il·lustradors i dels autors, se sol·licitarà esta documentació en el moment de resoldre esta ajuda.
  
8. Declaració que l'editorial té una activitat ininterrompuda mínima de dos anys.
  
c) Les instàncies de sol·licitud es facilitaran als interessats a la Conselleria de Cultura i Educació, a les Direccions Territorials de Cultura i Educació d'Alacant, Castelló o València.
  
d) Les sol·licituds es podran presentar al Registre General de la Conselleria de Cultura i Educació, a les Direccions Territorials de Cultura i Educació d'Alacant, Castelló o València, o per qualsevol dels mitjans que establix l'art. 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
e) Si la sol·licitud no reunix els requisits i els document establits en esta base es requerirà l'interessat perquè, en el termini de deu dies, esmene la falta o aporte els documents preceptius, tot assenyalant que, si no ho fa així, s'entendrà que desistix de la seua petició prèvia resolució, d'acord amb l'article 71, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Quarta
  
1. Es nomena una Comissió Tècnica de Valoració de les sol·licituds, integrada per:
  
President: El director general del Llibre, Arxius i Biblioteques
  
Vocals: Dos representants del sector d'editors
  
Dos representants del sector d'il·lustradors
  
Dos representants del sector de les arts gràfiques
  
Dos representants de la Direcció General d'Ordenació i Innovació Educativa i Política Lingüística
  
Secretari: El cap del Servei del Llibre, Arxius i Biblioteques
  
2. La Comissió examinarà les sol·licituds presentades segons els criteris establits en el punt tres d'este apartat i en la base primera i elaborarà una proposta d'adjudicació dels premis, l'aprovació dels quals correspondrà al director general del Llibre, Arxius i Biblioteques, el qual dictarà per delegació una resolució que serà notificada a l'editor beneficiari.
  
3. En els criteris de valoració, la Comisió considerarà el conjunt d'elements que intervenen en l'edició i seleccionarà solament els llibres que presenten una alta qualitat tant en el seu contingut com en les seues característiques formals.
  
4. Si en el termini de tres mesos, comptadors a partir del dia que finalitze el termini de presentació d'instàncies, no s'aprova la resolució corresponent i es realitza la notificació als interessats, s'entendrà que totes les peticions han sigut desestimades.
  
Quinta. Forma de pagament
  
El pagament s'efectuarà després d'haver notificat la resolució als interessats.
  
Sexta. Obligacions dels beneficiaris
  
a) El sotmetiment a les actuacions de control financer que corresponen a la Intervenció General en relació a les subvencions i ajudes concedides.
  
b) Comunicar a la Conselleria de Cultura i Educació l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Sèptima
  
Seran procedents el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Obtindre la subvenció sense complir les condicions requerides per a això.
  
b) Incompliment de les condicions imposades als beneficiaris originals de la concessió de la subvenció.
  
ANNEX II
  
El sotafirmat..., amb DNI..., en representació de l'editorial ..., amb domicili a ..., codi postal ..., carrer ..., núm...., tel. ..., inscrita en el Registre d'Empreses Editorials amb el núm. ..., en virtut de Ordre de la Conselleria de Cultura i Educació per a la concessió dels premis als llibres millor editats de la Comunitat Valenciana per a 2001,
  
EXPOSE
  
Primer. Que l'empresa editorial que represente ha editat una obra segons les característiques següents:
  
1. Modalitat a la qual concursa:
  
Llibre en valencià millor il·lustrat \_\_
  
Llibre en castellà millor il·lustrat \_\_
  
Llibre en valencià millor editat \_\_
  
Llibre en castellà millor editat \_\_
  
Llibre de text en castellà millor editat \_\_
  
Llibre de text en valencià millor editat \_\_
  
Premi a la contribució a la normalització
  
lingüística del valencià \_\_
  
Millor llibre valencià de 2000 \_\_
  
2. Dades de l'obra presentada:
  
Títol de l'obra: ...
  
Autor/s: ...
  
Idioma: ...
  
Traductor: ...
  
Títol original: ...
  
Idioma original: ...
  
Il·lustrador: ...
  
Editor: ...
  
Coeditor: ...
  
Depòsit legal: ...
  
ISBN: ...
  
3. Característiques tècniques:
  
Tiratge:...
  
Format: ...
  
Nombre de pàgines: ...
  
Maquetació: ...
  
Taller de composició: ...
  
Taller de fotomecànica: ...
  
Impressor: ...
  
Tipus de paper i fabricant: ...
  
Sistema i taller d'enquadernació: ...
  
En cas de reedició. Data de la primera edició: ...
  
Altres dades d'interés: ...
  
Segon. Que l'obra complix els requisits estipulats per a acollir-se als premis als llibres millor editats.
  
Tercer. Juntament amb la sol·licitud s'adjunta la documentació següent:
  
1. Si qui sol·licita l'ajuda és una persona física, fotocòpia compulsada del document nacional d'identitat.
  
Si el sol·licitant és persona jurídica, fotocòpia compulsada del document públic que acredite la seua constitució, així com la documentació que acredite la representació que ostenta la persona que firma la sol·licitud i la fotocòpia compulsada del seu document nacional d'identitat.
  
2. Fotocòpia compulsada del CIF o del NIF, segons siga el sol·licitant persona jurídica o física.
  
3. Acreditació que l'editorial compta amb els corresponents drets sobre les obres presentades (contractes, autoritzacions, etc.).
  
4. Tres exemplars de l'obra presentada.
  
5. En el cas de reedició que presente millores o modificacions, un exemplar de la primera edició.
  
6. Una breu memòria de l'argument o temàtica de l'obra. En el cas dels llibres que opten a la millor il·lustració o contribució a la normalització lingüística del valencià, breu currículum de l'il·lustrador/s o de l'autor/s.
  
7. Acreditació que l'editorial està al corrent de les seues obligacions tributàries ?tant en allò que es referix a les tributacions estatals com a les autonòmiques?, inclòs l'Impost d'Activitats Econòmiques, i davant la Seguretat Social.
  
8. Declaració que l'editorial té una activitat ininterrompuda mínima de dos anys.
  
Quart. Que l'editorial, pel fet de participar en el concurs, accepta totes les condicions que establixen les bases que regulen l'esmentada ajuda.
  
Per això,
  
SOL·LICITE:
  
Rebre l'ajuda per a esta obra en les condicions que preveu l'Ordre.
  
..., .... de ... de 2001
  
(Firma)
  
CONSELLERIA DE CULTURA I EDUCACIÓ. DIRECCIÓ GENERAL DEL LLIBRE, ARXIUS I BIBLIOTEQUES